CELEX: 32011D1011(02)
Language: lv
Date: 2011-10-10 00:00:00
Title: Komisijas Lēmums ( 2011. gada 10. oktobris ), ar kuru groza Lēmumu 2007/602/EK, ar ko izveido ieinteresēto personu dialoga grupu sabiedrības veselības un patērētāju aizsardzības jomā

11.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 299/6
            
         KOMISIJAS LĒMUMS
   (2011. gada 10. oktobris),
   ar kuru groza Lēmumu 2007/602/EK, ar ko izveido ieinteresēto personu dialoga grupu sabiedrības veselības un patērētāju aizsardzības jomā
   2011/C 299/07
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 169. pantu,
   tā kā:
   
               (1)
            
            
               Līguma par Eiropas Savienības darbību (“LESD”) 169. pantā noteikts, ka Savienība nodrošina augstu patērētāju aizsardzības līmeni, kā arī atbalsta patērētāju tiesības gūt informāciju un apvienoties, lai aizstāvētu savas intereses.
            
         
               (2)
            
            
               Ar Lēmumu 2007/602/EK (1), kas stājās spēkā 2007. gada 10. oktobrī, izveidoja ieinteresēto personu dialoga grupu sabiedrības veselības un patērētāju aizsardzības jomā, lai tā konsultētu Komisiju par paraugpraksi apspriežu procesā, kā arī palīdzētu labāk pielāgot ieinteresēto personu piesaistīšanas procedūras šo personu vajadzībām iepriekš minētajās jomās.
            
         
               (3)
            
            
               Saskaņā ar šā lēmuma 3. panta 4. punktu grupas dalībnieku amata pilnvaru laiks ir četri gadi, un tas nav atjaunojams. Tomēr, pirmoreiz ieceļot grupas dalībniekus, pusei no dalībniekiem amata pilnvaru laiks ir divi gadi, un tas nav atjaunojams. Komisija pusei grupas dalībnieku noteica īsāku pilnvaru laiku, lai novērstu traucējumus, kas saistīti ar visu dalībnieku vienlaicīgu aizstāšanu.
            
         
               (4)
            
            
               Ar Komisijas Lēmumu 2007/793/EK (2) Komisija iecēla ieinteresēto personu dialoga grupas dalībniekus un ar Komisijas Lēmumu 2009/783/EK (3) noteica dalībnieku pilnvaru laiku. Tādējādi noteica, ka desmit dalībnieku pilnvaru laiks ir četri gadi – no 2007. gada 29. novembra līdz 2011. gada 29. novembrim, un desmit dalībniekus iecēla amatā uz pilnu pilnvaru laiku, kas beidzas 2013. gada novembrī.
            
         
               (5)
            
            
               Ieinteresēto personu dialoga grupa ir guvusi būtiskus sasniegumus, izstrādājot labas prakses kodeksu apspriedēs priekš Veselības un patērētāju ĢD. Mainot grupas sastāvu tagad, tiktu traucēts šis process un tā turpināšanās.
            
         
               (6)
            
            
               Pamatojoties uz pieredzi, esošajā ieinteresēto personu dialoga grupā ir nodrošināts dalībnieku līdzsvars gan no rūpnieciskajām, gan nevalstiskajām organizācijām, kas pārstāv dažādas Veselības un patērētāju ģenerāldirektorāta politikas jomas, un tiem ir plašas attiecīgās zināšanas, turklāt esošais grupas sastāvs nodrošina plašu ģeogrāfisko izplatību Savienībā, kā arī dzimumu līdzsvaru.
            
         
               (7)
            
            
               Tādēļ ir lietderīgi esošo ieinteresēto personu dialoga grupas sastāvu saglabāt līdz 2013. gada novembrim, kad beigsies tās dalībnieku pilnvaru laiks,
            
         IR NOLĒMUSI ŠĀDI.
   1. pants
   Lēmumu 2007/602/EK groza šādi:
   
               1)
            
            
               lēmuma 3. panta 4. punktu aizstāj ar šādu:
               “4.   Pēc iecelšanas amatā grupas dalībnieki paliek amatā līdz 2013. gada 2. novembrim.”;
            
         
               2)
            
            
               lēmuma 3. panta 5. punktu aizstāj ar šādu:
               “5.   Dalībniekus, kuri vairs nespēj faktiski piedalīties grupas apspriedēs, kuri atkāpjas vai neievēro noteikumus, kas izklāstīti šā panta 3. punktā vai LESD 339. pantā, Komisija var aizstāt ar citiem dalībniekiem.”;
            
         
               3)
            
            
               lēmuma 3. panta 7. punktu aizstāj ar šādu:
               “7.   To dalībnieku vārdus, kurus ieceļ privātpersonu statusā, uzskaita šā lēmuma pielikumā. Dalībnieku vārdus apkopo, apstrādā un publicē saskaņā ar Regulu (EK) Nr. 45/2001.”
            
         2. pants
   Šā lēmuma pielikumu, kurā uzskaitīti ieinteresēto personu dialoga grupas dalībnieku vārdi, iekļauj Direktīvā 2007/602/EK kā tās pielikumu.
   3. pants
   Šis lēmums stājas spēkā 2011. gada 2. novembrī.
   
      Briselē, 2011. gada 10. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 234, 6.9.2007., 13. lpp.
   
      (2)  OV L 320, 6.12.2007., 33. lpp.
   
      (3)  OV L 279, 24.10.2009., 6. lpp.
   
      PIELIKUMS
      Ieinteresēto personu dialoga grupā ir šādi dalībnieki:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich